ร้านกาแฟ นรสิงห์ วังพญาไทได้ยินมาว่าเป็นร้านกาแฟแห่งแรกในเมืองไทยค่ะ
ก่อนหน้านี้เคยอยู่ที่อื่นมาก่อน แต่ปัจจุบันนี้ มาอยู่ที่พระราชวังพญาไทค่ะ

โดยอาคารนี้เป็นอาคารเดิมที่เคยเป็นที่เทียบรถของในหลวง ร.6 มาก่อน
ซึ่งอาคารนี้ใช้เป็นที่รับรองข้าราชบริพารที่มาเฝ้าค่ะ
ซึ่งพอมาทำเป็นร้านกาแฟ จึงเรียกได้ว่าบรรยากาศดีมากกกกกจริงๆ
เพราะอาคารสวยมาก ตกแต่งอย่างโบราณแบบทีไม่ได้หาดูได้ง่ายๆเลย
เป็นบรรยากาศคลาสสิกเหมือนไปจิบกาแฟในพระราชวังเก่า ย้อนอดีตมากๆ

-การเดินทาง-
ถ้ามาทางบีทีเอสจะลงที่สถานีอนุสาวรีย์ และต่อรถ หรือเดินมา
เลี้ยวมาทางแยกโรงพยาบาลราชวิถี และโรงพยาบาลพระมงกุฎค่ะ
ถ้าเดินน่าจะประมาณ 15-20 นาทีได้ค่ะ

-เมนู-
โดยรวมๆนะคะ
เครื่องดื่ม เป็นเครื่องดื่มเหมือนร้านทั่วไปค่ะ Latte, Espresso, Mocha ,ชา, น้ำผลไม้,...
ส่วนขนม และอาหาร เท่าที่ไปทานมา 2-3 ครั้ง 
เหมือนของจะไม่ค่อยเหมือนกันเท่าไหร่ค่ะ น่าจะอยู่ที่ว่าของวันนั้นทำอะไรมาลงบ้าง

  - คาราเมลลาเต้  รสธรรมดาค่ะ ไม่ได้พิเศษอะไร แต่ไม่ค่อยชอบคาราเมลกลิ่นแบบนี้เท่าไหร่
เลยหักไปหน่อย
  - กรีนทีลาเต้ ไม่ค่อยปลื้มเท่าไหร่ค่ะ คือกลิ่นชาใช้ได้เลย หอมดี ไม่เป็นกลิ่นมะลิด้วย
แต่รู้สึกว่ามันเหมือนมีกาก หรือไม่ก็ตกตะกอนอะค่ะ ดูดแล้วมีเศษๆยังไงไม่รู้
  - ขนมปังหมูเค็มสูตรชาววัง  ชอบค่ะ ฮ่าๆๆ สั้นไป
เป็นขนมปังปิ้งแผ่นหนานุ่ม ที่เสิร์ฟมาพร้อมหมูเค็ม และปลาดุกผัดพริกขิงกรอบๆ หอมอร่อยกำลังดีเลยค่ะ
  - เครปเค้กชาไทย รสชาติใช้ได้ค่ะ แป้งหนาไปหน่อย

ข้อดี บรรยากาศดีมากค่ะ วังสวยมากจริงๆ อาหารคาวอร่อย
ข้อด้อย กาแฟธรรมดาไปค่ะ และอาหารบางอย่างก็แพงเหมือนกัน

**ปล.แนะนำใครไปทาน อย่าลืมลองแวะเข้าไปดูภายในวังพญาไทนะคะ (แต่งตัวเรียบร้อย)
ด้านในสวยมากกกก และได้รับการรีโนเวท สภาพเหมือนใหม่จริงๆ 
(ถ้าไปวันเสาร์จะมีรอบที่มีผู้บรรยายด้วยค่ะ ความรุ้แน่นปึ๊กมากๆ)
